L 263/4 Jurnalul Oficial al Uniunii Europene 5.10.2013 REGULAMENTE REGULAMENTUL (UE) NR. 953/2013 AL CONSILIULUI din 26 septembrie 2013 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 31, având în vedere propunerea Comisiei Europene, întrucât: (1) Subpoziția SA 852851 din anexa I la Regulamentul (CEE) Nr. 2658/87 (!) cuprinde monitoare, altele decât moni- toarele cu tub catodic, de tipul exclusiv sau în principal destinate unei mașini automate de prelucrare a datelor de la poziția 8471. Monitoarele diferite de cele de tipul exclusiv sau în principal destinate unei maşini automate de prelucrare a datelor de la poziția 8471 sunt clasificate la subpoziția SA 852859. ( În conformitate cu jurisprudența Curţii de Justiţie a Uniunii Europene (?), clasificarea monitoarelor la subpoziția SA 852851 sau la subpoziția SA 852859 trebuie să se bazeze pe o evaluare de ansamblu a carac- teristicilor şi a proprietăților obiective ale fiecărui tip de monitor. (3) Din cauza convergenței tehnologiilor digitale, a devenit foarte dificil de determinat, doar prin intermediul carac- teristicilor tehnice, dacă un anumit monitor este de tipul exclusiv sau în principal destinat unei maşini automate de prelucrare a datelor de la poziția 8471. Mai exact, asigurarea unei clasificări corecte și uniforme a dispozi- tivelor de afișare cu ecran plat care pot afișa, cu un nivel acceptabil de funcţionalitate, atât semnale de la maşinile automate de prelucrare a datelor, cât și semnale de la alte surse, a devenit imposibilă din punct de vedere tehnic. ( Pentru a asigura o dezvoltare rațională a producţiei și o creştere a consumului pe teritoriul Uniunii şi pentru a promova schimburile comerciale dintre statele membre şi țările terțe, acordarea unei scutiri de taxe vamale pentru monitoarele menționate mai sus serveşte atât interesele consumatorilor din Uniune, cât şi pe cele ale industriei de profil a Uniunii. (5) Prin urmare, anexa I la Regulamentul (CEE) nr. 2658/87 ar trebui modificată în consecință, ADOPTĂ PREZENTUL REGULAMENT: Articolul 1 (1) Anexa I la Regulamentul (CEE) nr. 2658/87 se modifică în conformitate cu anexa la prezentul regulament. (2) Modificările aduse subpozițiilor NC prevăzute în prezentul regulament se aplică drept subpoziții TARIC până la 31 decembrie 2013. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 26 septembrie 2013. (!) Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1). (?)) Hotărârea din 19 februarie 2009, Staatssecretaris van Financien/ Kamino International Logistics BV, C-376/07, Rep., p. 1-1167. Pentru Consiliu Președintele E. GUSTAS